Приложение № 1 към Решение №6-МИ от 09.09.2019г. на ОИК – Ямбол

**П Р А В И Л А**

ЗА ТЕХНИЧЕСКИ И ОРГАНИЗАЦИОННИ МЕРКИ ЗА ЗАЩИТА НА ПРАВАТА И СВОБОДИТЕ НА СУБЕКТИТЕ НА ЛИЧНИ ДАННИ,

СЪБИРАНИ, ОБРАБОТВАНИ, СЪХРАНЯВАНИ И ПРЕДОСТАВЯНИ ОТ

ОТ ОБЩИНСКА ИЗБИРАТЕЛНА КОМИСИЯ В ОБЩИНА ЯМБОЛ ПРИ ПРОВЕЖДАНЕ НА ИЗБОРИ ЗА ОБЩИНСКИ СЪВЕТНИЦИ И ЗА КМЕТОВЕ НА 27.10.2019Г.

**І. ПРАВНО ОСНОВАНИЕ**

Чл.1. Настоящите Правила се издават на основание чл. 25д от Закона за защита на личните данни (ЗЗЛД) и Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ, L 119/1 от 4 май 2016 г.), наричан "Регламент (ЕС) 2016/679", за минималното ниво на технически и организационни мерки и допустимия вид защита на личните данни.

**II. ЦЕЛИ НА ПРАВИЛАТА**

Чл.2. Настоящите Правила имат за цел да регламентират:

1. механизмите за водене, поддържане и защита на регистрите, съхраняващи лични

данни в Общинска избирателна комисия-Ямбол;

1. задълженията на лицата, обработващи лични данни и тяхната отговорност при неизпълнение на тези задължения;
2. необходимите технически и организационни мерки за защита на личните данни, съдържащи се в регистрите, от неправомерно обработване (включително, но не само: случайно или незаконно разрушаване, случайна загуба или промяна, незаконно разкриване или достъп, нерегламентирано изменение или разпространение, както и всяка друга неправомерна форма на обработване на лични данни).

**IІI. ПРЕДНАЗНАЧЕНИЕ НА РЕГИСТРИТЕ**

Чл.3. В регистрите на ОИК се обработват лични данни относно физическата идентичност на лицата: имена, ЕГН, адрес и телефонен номер. Личните данни за всяко лице се набират в изпълнение на нормативно задължение – разпоредбите на ИК, Решения на ЦИК и др. чрез:

* хартиен носител – писмени документи, утвърдени от ЦИК, заявления, молби по текущи въпроси в процеса на работа, подадени от лицето или от външни източници.
* технически носител – таблици във формат, утвърден от ЦИК.

Чл.4. Форми на водене на регистри:

1. На хартиен носител – данните се набират в писмена форма и се съхраняват в папки:

- Документите, съдържащи лични данни, се съхраняват в папки и утвърдени регистри на хартиен носител, подреждат се в шкафове и/или заключваща се каса/метален шкаф в работното помещение на ОИК и не се изнасят от работното помещение, освен от обработващия лични данни при служебна необходимост – след възлагане от администратора.

- Местонахождение – гр.Ямбол, ул.“Г.С.Раковски“ № 7,  ет.1, зала №100, сградата на община Ямбол –помещението, което се използва от ОИК.

- Предоставянето, промяната или прекратяването на достъп до регистрите се контролира от членовете на ОИК.

2. На технически носител – данните се набират чрез cd, usb флаш памет или др.

- При работа с данните се използват съответните софтуерни продукти за обработка

- Достъп до файловете за обработка на лични данни имат само членовете на ОИК, лицата, натоварени с организационно-техническото подпомагане на комисията, чиято дейност е свързана с обработването на лични данни и други лица, чиито правомощия произтичат от закона и регламента.

- Защита на данните от неправомерен достъп, повреждане, изгубване или унищожаване се осигурява посредством парола, периодично архивиране на данните на отделни електронни носители, както и чрез съхраняване на информацията на хартиен носител.

Чл.5. Обработване на лични данни е всяко действие или съвкупност от действия,

които могат да се извършат по отношение на личните данни с автоматични или други

средства, като събиране, записване, организиране, съхраняване, адаптиране или

изменение, възстановяване, употреба, разпространяване, предоставяне,

актуализиране или комбиниране, блокиране, заличаване или унищожаване на

данните.

Чл.6. Общинска избирателна комисия -Ямбол е обработващ на лични данни по смисъла на ЗЗЛД и "Регламент (ЕС) 2016/679".

Чл.7. (1) ОИК-Ямбол възлага обработването на личните данни на лица, които са натоварени с техническо подпомагане и обслужване на ОИК по предвидения за това ред и чиито задачи са свързани с това. Обработващите лични данни лица действат

само по указание на комисията, освен ако в закон не е предвидено друго.

(2) За достоверността на личните данни, съдържащи се в регистри и документи на ОИК и законосъобразното им използване, отговорност носи обработващият лични данни и лицата, ангажирани с обработването им.

Чл.8. Лицата, натоварени с организационно-техническото подпомагане на ОИК, извършват:

1. Ежедневно архивиране на електронни носители на предоставената на ОИК

информация, вкл. електронни регистри, на стандартни електронни носители (CD, DVD и/или флаш памет), които нямат връзка с интернет и се съхраняват в работното помещение на ОИК по начина на съхранение на документите, съдържащи лични данни.

1. Редовна профилактика на компютърните и комуникационните средства,  
   включваща и проверка за вируси, за нелегално инсталиран софтуер, на  
   целостта на базата данни, актуализиране на системната информация и др.

**ІV.СЪБИРАНЕ, ОБРАБОТВАНЕ, СЪХРАНЯВАНЕ И ПРЕДОСТАВЯНЕ НА ЛИЧНИ ДАННИ**

Чл.9. Членовете на ОИК и лицата, подпомагащи комисията, чиято дейност е свързана с обработването на лични данни, са длъжни да:

1. Спазват стриктно реда за съхранение на документите, съдържащи лични данни, указан в настоящите Правила.
2. Не изнасят документи, съдържащи лични данни, от работното помещение на ОИК, освен в предвидените в ИК случаи.
3. Не предоставят достъп до документи, съдържащи лични данни, освен на органите и по начина, изрично регламентиран в законодателството и решенията на ЦИК.

Чл.10. Архивиране на личните данни на технически носител се извършва периодично на всеки 7 дни от обработващите лични данни лица с оглед запазване на информацията за съответните лица в актуален вид.

Чл.11. (1) Личните данни за всяко лице се набират в изпълнение на указано в нормативната база задължение чрез:

1. Внасянето на документи на хартиен и/или електронен носител от предвидените в ИК лица.
2. Административни източници (ЦИК, ГРАО и др.)

(2)Личните данни от лицата се подават до обработващия на личните данни - ОИК.

(3)Възможността за предоставяне на трети лица на достъп до личните данни при обработката им е ограничена и изрично регламентирана в ИК.

Чл.12. (1) Осигуряване на достъп на лицата до личните им данни:

1. Всяко физическо лице има право на достъп до отнасящите се за него лични данни. Правото на достъп се осъществява с писмено заявление до обработващия лични данни – лично или чрез изрично упълномощено от него лице. Подаването на заявление е безплатно;
2. Заявлението съдържа име, адрес на лицето и други данни, които го идентифицират; описание на искането, предпочитана форма за предоставяне на достъпа до личните данни, подпис и дата на кореспонденцията; нотариално заверено пълномощно – когато заявлението се подава от упълномощено лице;

(2) Достъп до данните на лицето се осъществява под формата на:

* устна справка;
* писмена справка;
* преглед на данните от самото лице или упълномощено такова;
* предоставяне на копие от исканата информация.

Чл.13. (1) При подаване на искане за осигуряване на достъп, представляващият обработващия лични данни разглежда заявлението за достъп и указва на подпомагащото ОИК лице да осигури искания достъп, при възможност в предпочитаната от заявителя форма. Срокът за разглеждане на заявлението и произнасяне по него е 3-дневен.

(2) В случай, че данните не съществуват или не могат да бъдат предоставени на определено правно основание, на заявителя се отказва достъп до тях с мотивирано решение.

Чл.14. Достъп на трети лица до лични данни се осигурява и в случаите, в които данните са изискани по служебен път от органи на съдебната власт (съд, прокуратура, следствие) или от държавни органи и институции съобразно техните правомощия и в съответствие с нормите на закона.

Чл.15. За неизпълнение на задълженията за защита на личните данни по тези Правила се прилагат административно-наказателните разпоредби на ЗЗЛД.

**ДОПЪЛНИТЕЛНИ РАЗПОРЕДБИ**

§ 1. Настоящите правила са приети с Решение № 6-МИ от 09.09.2019г. на

ОИК-Ямбол и влизат в сила от деня на тяхното приемане.

§2. Членовете на ОИК Ямбол и лицата, които подпомагат технически Комисията са длъжни да се запознаят и да спазват разпоредбите на настоящите правила.

§3. Контролът по спазване разпоредбите на настоящите правила се осъществява от председателят на ОИК Ямбол.

§4. За нарушения по настоящите правила, заинтересованите лица могат да подадат жалба до КЗЛД.

§ 5. За неуредените в настоящите правила въпроси се прилагат разпоредбите на

действащото европейско и българско законодателство.